Nowadays (album single)

Nowadays (digayakan dengan semua huruf besar) ialah album single pertama dan album penampilan sulung bagi kumpulan muzik lelaki Korea Selatan, Nowadays. Album single ini dilancarkan pada 2 April 2024 oleh Cube Entertainment dan diedarkan oleh Kakao Entertainment. Terdiri daripada tiga buah runut, lagu "OoWee" dipilih sebagai runut utamanya.

 Latar belakang 
Pada 30 Oktober 2023, syarikat Cube Entertainment (Cube) mengumumkan untuk menubuhkan kumpulan muzik lelaki baharu, lapan tahun selepas penubuhan Pentagon. Kumpulan baharu tersebut terdiri daripada lima orang anggota dan akan dikenali secara tentatifnya sebagai "Nowadays". Pada 11 Mac 2024, Cube Entertainment memperkenalkan anggota kumpulan itu (Hyeonbin, Yoon, Yeonwoo, Jinhyuk dan Siyun), membuka laman-laman media sosial serta mendedahkan bahawa kumpulan tersebut akan membuat penampilan sulung mereka pada 2 April.

Pada 15 Mac, syarikat Cube mengumumkan jadual promosi penampilan pertama kumpulan, di mana Nowadays dirancang untuk mendedahkan video runut, imej konsep, poster, iklan acah dan video muzik secara berturutan, bermula dengan senarai runut. Senarai runut tersebut kemudiannya didedahkan di media-media sosial pada 18 Mac, yang menampilkan tiga buah lagu iaitu "NOW", "OoWee" dan "TICKET". Beberapa siri imej konsep untuk album didedahkan dari 20 Mac hingga 23 Mac, manakala video persembahan lagu "NOW" dan video runut "TICKET" telah dilancarkan masing-masing pada 19 Mac dan 25 Mac. Pada 28 Mac, poster lagu utama untuk album, "OoWee" didedahkan dan ini diikuti dengan dua video acah untuk lagu tersebut masing-masing dilancarkan pada 29 Mac dan 1 April. Pada 2 April, video muzik untuk lagu utama itu bersama-sama dengan album single Nowadays dilancarkan.

 Senarai runut 

 Sejarah pelancaran 
+ Sejarah pelancaran dan format untuk NOWADAYS Kawasan Tarikh Format Syarikat Pelbagai 2 April 2024  

 Rujukan 

 Pautan luar 



Kategori:Album single
Kategori:Album sulung
Kategori:Album berbahasa Korea
Kategori:Album 2024